***Mariner 4*** bija ASV viena no divām (pirmā bija *Mariner 3*) identiskām starpplanētu zondēm, kas paredzēta Marsa sasniegšanai NASA *Mariner* programmā. Palaista 1964. gada novembrī. 1965. gadā kļuva par pirmo kosmisko aparātu, kas sekmīgi pārlidojis Marsu un uz Zemi nosūtījis pirmos Marsa fotoattēlus.

Zondi izgatavoja Reaktīvās kustības laboratorija (*JPL*). *Mariner 4* sastāvēja no astoņstūrainas pamatnes (127 centimetri pa diagonāli un 45 centimetru augsta). Pie pamatnes bija piestiprinātas četras saules baterijas (izvērstā stāvoklī zondes diametrs bija nepilni septiņi metri). Zondes augstums bija nepilni trīs metri. Tās starta masa bija 260,8 kg.

*Mariner 4* tika palaista 1964. gada 28. novembrī 14:22:01 UTC ar nesējraķeti *Atlas LV-3 Agena-D* no Kanaveralas zemesraga Gaisa spēku stacijas laukuma *LC-12*. Apmēram pusstundu pēc starta zonde iegāja orbītā ap Zemi, un vēl pēc pusstundas *Agena D* trešā pakāpe kosmisko aparātu ievadīja trajektorijā uz Marsu.

Ceļā uz Marsu zonde vāca datus par kosmosa telpas apstākļiem. Šī informācija noderēja nākamajiem lidojumiem uz Marsu.

Viens no pirmajiem Marsa virsmas attēliem
Nepilnus astoņus mēnešus pēc starta, 1965. gada 14. un 15. jūlijā *Mariner 4* pārlidoja Marsu. Zondes fotokameras tika ieslēgtas 14. jūlijā, un kopumā iegūts 21 fotoattēls. *Mariner 4* nofotografēja nepilnu procentu no visas planētas virsmas. 15. jūlijā zonde atradās vistuvāk planētai — 9846 km no Marsa virsmas. Visi fotoattēli tika ierakstīti īpašā lenšu magnetofonā, un pēc Marsa pārlidojuma zonde pārslēdzās datu pārraides režīmā. Datu pārraide turpinājās līdz pat 3. augustam. Zonde visus fotoattēlus nosūtīja divreiz, lai nodrošinātos pret dažādām kļūdām, kuras izraisītu radiotraucējumi. Sakari ar zondi tika uzturēti līdz 1965. gada 1. oktobrim, kad nezināmu iemeslu dēļ radiokontakts pārtrūka.

1967. gada beigās izdevās uztvert vājus signālus no zondes. Zondes mikrometeorītu sensors bija reģistrējis diezgan ievērojamus trāpījumus, un šie mazie triecieni bija mazliet izmainījuši zondes kursu un ātrumu. 1967. gada 21. decembrī sakari tika pazaudēti pavisam.

Pateicoties *Mariner 4* uzņemtajiem attēliem, zinātnieki uzzināja, ka Marsu klāj krāteri un tas izskatās līdzīgs Mēnesim (vēlāk gan noskaidrojās, ka Marss tomēr nav tik bagātīgs ar krāteriem — *Mariner 4* bija nofotografējis diezgan senu Marsa rajonu). Ar šo fotogrāfiju saņemšanu izbeidzās visas iepriekšējās spekulācijas par tēmu "Dzīvība uz Marsa", jo bija redzams, ka planēta ir pilnīgs tuksnesis, kurā nekas dzīvs nespēj eksistēt.

Ārējās saites
-------------

* Mariner 4 Archived 2011. gada 14. oktobrī, *Wayback Machine* vietnē.
* Mariner 4 uzņemtie attēli

|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 1963.  ·  1964. gada orbitālie starti  ·  1965. **→** |
| --- |
|  |
| NRL PL135 ·  GGSE-1 ·  Solrad 7A ·  SECOR 1 | OPS 3367A ·  OPS 3367B | Relay 2 | Echo 2 | Jupiter Nosecone | Elektron-1 ·  Elektron-2 | Ranger 6 | OPS 3444 | ~~3MV-1 № 2~~ | Kosmos-25 | OPS 2423 | OPS 3722 | OPS 3435 | Kosmos-26 | ~~BE-A~~ | ~~Je-6 № 6~~ | ~~OPS 3467~~ | *Kosmos-27* | Ariel 2 | Zond-1 | Kosmos-28 | Gemini 1 | Poljot-2 | ~~Je-6 № 5~~ | ~~Transit 5BN-3 ·  Transit 5E-4~~ | OPS 3743 | Kosmos-29 | OPS 2921 | Kosmos-30 | OPS 3592 | Apollo A-101 | OPS 4412 | OPS 3483 | ~~Molnija-1 № 2~~ | Kosmos-31 | Kosmos-32 | OPS 3236 | OPS 4467A ·  OPS 4467B | OPS 3754 | Kosmos-33 | ~~ESRS~~ | ~~Atlas-Centaur 3~~ | Kosmos-34 | OPS 3395 | OPS 3684 ·  OPS 4923 | Elektron-3 ·  Elektron-4 | OPS 3491 | Kosmos-35 | OPS 3662 ·  OPS 3674 ·  ERS-13 | Ranger 7 | Kosmos-36 | OPS 3042 | Kosmos-37 | OPS 3802 ·  OPS 3216 | Kosmos-38 ·  Kosmos-39 ·  Kosmos-40 | Syncom 3 | OPS 2739 | OPS 2739 | Kosmos-41 | Kosmos-42 ·  Kosmos-43 | Kosmos-44 | ~~Titan 3A-2~~ | OGO-1 | Kosmos-45 | OPS 3497 | Apollo A-102 | OPS 4262 | Kosmos-46 | Explorer 21 | OPS 3333 | Kosmos-47 | OPS 5798 ·  Dragsphere 1 ·  Dragsphere 2 | ~~OPS 4036~~ | Explorer 22 | **Voshod-1** | Kosmos-48 | OPS 3559 | ~~Strela-1 № 6 ·  Strela-1 № 7 ·  Strela-1 № 8~~ | OPS 4384 ·  OPS 5063 | Kosmos-49 | Kosmos-50 | OPS 5434 | OPS 3062 | Mariner 3 | Explorer 23 | OPS 3360 | Explorer 24 ·  Explorer 25 | Mariner 4 | Zond-2 | ~~DS-2 № 2~~ | OPS 4439 | Kosmos-51 | Titan 3A-1 | Surveyor Mass Model | OPS 6582 ·  Transit 5E-5 | San Marco 1 | OPS 3358 | Explorer 26 | OPS 3762 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |